open-index/open-wikipedia-markdown huggingface dataset:
Militārais apvērsums Nigērā (2023)

thumb|Nigēras karte
**Militārais apvērsums Nigērā** — varas maiņa Nigēras Republikā 2023. gadā, kad varu pārņēma Nigēras Nacionālās gvardes karavīri.

2023. gada 26. jūlijā Nigēras Nacionālās gvardes karavīri aizturēja valsts prezidentu Mohamedu Bazumu, kas kļuva par Nigēras prezidentu pēc 2021. gadā notikušajām demokrātiskajām vēlēšanām, kurās viņš ieguva 55,6% vēlētāju balsis, bet cita karavīru grupa pasludināja viņa atstādināšanu, slēdza valsts robežas, apturēja valsts iestāžu darbību un izsludināja Policijas stundu. 28. jūlijā militārā hunta pasludināja prezidenta gvardes komandieri ģenerāli Abdurahamanu Tčiani par pagaidu valdības vadītāju.

Nigēra ir kļuvusi par piekto Rietumāfrikas un Centrālāfrikas valsti, kur kopš 2020. gada ir noticis apvērsums. Šis ir piektais militārais apvērsums kopš valsts neatkarības iegūšanas 1960. gadā un pirmais kopš 2010. gada. 

## Reakcija
Apvērsums izraisīja protestus galvaspilsētā Niamejā, kur vairāki simti prezidenta atbalstītāju sāka protesta gājienus, nosodot apvērsumu. Lai izklīdinātu protestētājus, armija un policija raidīja šāvienus gaisā.

Rietumāfrikas valstu ekonomiskā kopiena (ECOWAS) un Āfrikas Savienība nosodīja notiekošo un nosauca to par "valsts apvērsuma mēģinājumu". Arī ASV un ANO ir nosodījušas nelikumīgo varas sagrābšanu Nigērā un pieprasījušas nekavējoties atbrīvot prezidentu Bazumu. Tomēr par atšķirīgu nostāju paziņojušas ECOWAS dalībvalstis Mali un Burkinafaso, kurās arī valda militāri režīmi, tās uzsvērušas, ka citu valstu militāra spēka izmantošana Nigēras huntas gāšanai tiks uzskatīta par kara pieteikumu šīm abām valstīm, kā arī nav pievienojušās sankcijām.

## Atsauces

## Ārējās saites
Mohameds Bazums

**Mohameds Bazums** (franču: *Mohamed Bazoum*; dzimis 1960. gadā) ir Nigēras arābu izcelsmes politiķis un diplomāts. 2021. gada februārī Bazums tika ievēlēts par jauno valsts prezidentu, amatā stājoties 2021. gada 2. aprīlī. 

Kopš 2023. gada 26. jūlija viņš ir militārā apvērsuma rezultātā varu sagrābušās huntas ķīlnieks.

## Atsauces

## Ārējās saites
Dienvidsardīnijas province

**Dienvidsardīnijas province** (, ) ir Itālijas province valsts dienvidrietumos, Sardīnijas autonomajā reģionā. Izvietojusies Sardīnijas salas dienvidos, to apskalo Vidusjūra dienvidos un rietumos un Tirēnu jūra — austrumos. Provinces administratīvais centrs ir Karbonja, tā sīkāk iedalās 107 komūnās. Province izveidota 2016. gada 4. februārī, apvienojot Kaljāri provinces ziemeļdaļu un likvidētās Karbonijas-Iglēziasas un Medio Kampidāno provinces.

## Ārējās saites
Viktors Nelsons

**Viktors Enoks Nelsons** (, dzimis ) ir dāņu futbolists, spēlē centra aizsarga pozīcijā, pārstāv Dānijas futbola izlasi. Kopš 2025. gada Nelsons spēlē Itālijas A sērijas komandā *[[Hellas Verona FC|Hellas Verona]]*, kas viņu īrē no Stambulas "''Galatasaray''".

Iepriekš pārstāvējis Dānijas komandas ''Nordsjælland'' un ''København'', kā arī Itālijas komandu *[[AS Roma|Roma]].*

Dānijas futbola izlases rindās debitējis 2020. gadā. Pārstāvējis izlasi 2022. gada FIFA Pasaules kausā.

## Sasniegumi
;*Galatasaray*

* Turcijas Superlīga: 2022—23, 2023—24
* Turcijas Superkauss: 2023

## Ārējās saites
Takefusa Kubo

**Takefusa Kubo** (, *Kubo Takefusa*, dzimis ) ir Japānas futbolists, spēlē pussarga pozīcijā, pārstāv Japānas futbola izlasi. Kopš 2022. gada Kubo pārstāv Spānijas *[[La Liga]]* komandu *[[Real Sociedad]]*.

Iepriekš pārstāvējis Japānas komandas *[[FC Tokyo]]* un *[[Yokohama F. Marinos]]*, kā arī Spānijas komandas *[[Madrides "Real" (futbols)|Real Madrid]]*, ''Mallorca'', ''Villarreal'' un ''Getafe''.

Japānas futbola izlases rindās debitējis 2019. gadā. Pārstāvējis izlasi 2019. gada Copa América, 2020. gada vasaras olimpiskajās spēlēs, kā arī 2022. gada FIFA Pasaules kausā.

## Ārējās saites
Daiči Kamada

**Daiči Kamada** (, *Kamada Daichi*, dzimis ) ir Japānas futbolists, spēlē pussarga pozīcijā, pārstāv Japānas futbola izlasi. Kopš 2024. gada Kamada spēlē Anglijas Premjerlīgas komandā *[[Crystal Palace FC|Crystal Palace]]*.

Iepriekš Kamada ir spēlējis Japānas komandā ''Sagan Tosu'', Vācijas komandā ''Eintracht Frankfurt'' un Beļģijas komandā ''Sint-Truidense''.

Japānas futbola izlases rindās debitējis 2019. gadā. Pārstāvējis izlasi 2022. gada FIFA Pasaules kausā.

## Sasniegumi
**Eintracht Frankfurt**

* Vācijas kauss: 2017—18
* UEFA Eiropas līga: 2021—22
**Crystal Palace FC**
* FA kauss: 2024–25
* FA Community Shield: 2025

## Atsauces

## Ārējās saites
Katānijas metropole

**Katānijas metropole** () ir Itālijas provinces līmeņa administratīvā iedalījuma vienība valsts dienvidrietumos, Sicīlijas autonomajā reģionā. Austrumos to apskalo Vidusjūra. Tās administratīvais centrs un lielākā pilsēta ir Katānija. Metropole sīkāk iedalījās 58 komūnās. Izveidota 2015. gada 4. augustā, par metropoli reorganizējot Katānijas provinci.

## Ārējās saites
Milānas metropole

**Milānas metropole** () ir Itālijas provinces līmeņa administratīvā iedalījuma vienība valsts ziemeļos, Lombardijas reģionā. Tās administratīvais centrs un lielākā pilsēta ir Milāna. Metropole sīkāk iedalās 133 komūnās. Izveidota 2015. gada 1. janvārī, par metropoli reorganizējot Milānas provinci.

## Ārējās saites
Baltkrievijas milicija

**Baltkrievijas Republikas milicija** (; ) ir Baltkrievijas tiesībsargājošā iestāde, kas atbild par regulāru policijas darbu valstī.

## Vēsture
Sākotnēji milicija Baltkrievijā tika dibināta 1917. gada 4. martā Februāra revolūcijas laikā, kad boļševiku politiķis Mihails Frunze tika iecelts par vietējās Minskas civilās milicijas pagaidu policijas priekšnieku. Tikai trīs dienas vēlāk, dažādās Baltkrievijas pilsētās sākās policijas nodaļu izveides process. Pagaidu noteikumi par policiju tika izdoti 1917. gada 17. aprīlī, izveidojot miliciju kā valsts varas izpildinstitūciju. Baltkrievijā, tāpat kā visā jaunizveidotajā Padomju Krievijā, milicija aizstāja iepriekšējos cariskās policijas dienestus, piemēram, ohranu. 1917. gada 10. novembrī (28. oktobrī pēc vecā stila), dažas dienas pēc Oktobra revolūcijas, Iekšlietu tautas komisariāts (NKVD) izdeva dekrētu par pirmo normatīvo aktu, kas noteica padomju milicijas izveidi.

Baltkrievijas Sociālistiskajā Padomju Republikā 1919. gadā tika izveidota vienota policijas struktūra, kas 1920. gada 30. novembrī tika izveidota kā BPSR Galvenā milicijas pārvalde. Baltkrievijas PSR slepenpolicijas pienākumus 1934. gada jūlijā pārņēma NKVD, bet 1946. gada martā pienākumus nodeva BPSR Iekšlietu ministrijai. 1991. gada 1. martā Baltkrievijas Augstākā padome pieņēma likumu "Par policiju", kas ir galvenais normatīvais akts, kas regulē neatkarīgas republikas iekšlietu iestāžu darbību. Baltkrievijas Nacionālā sapulce 2007. gada 17. jūlijā pieņēma likumu, ar kuru Baltkrievijas milicija faktiski kļuva par Baltkrievijas Iekšlietu ministrijas pamata un vadošo iestādi. Mūsdienās 4. marts tiek uzskatīts par Baltkrievijas modernā milicijas dienesta dzimšanas dienu.

## Struktūra

Miliciju veido:

* Valsts policijas pārvalde
** Kriminālpolicija
*** Kriminālizmeklēšanas galvenā pārvalde
*** Ekonomisko noziegumu apkarošanas galvenā pārvalde
*** Narkotiku kontroles un cilvēku tirdzniecības apkarošanas pārvalde
** Sabiedriskās drošības policija
*** Tiesiskuma un kārtības nodrošināšanas un noziedzības novēršanas galvenā pārvalde
*** Valsts ceļu policijas pārvalde
*** Ikdienas dežūrdienesta pārvalde
** Reģionālās filiāles
*** Minskas pilsētas policijas pārvalde
*** Brestas pilsētas policijas pārvalde
*** Homjeļas pilsētas policijas pārvalde
*** Mahiļovas pilsētas policijas pārvalde
*** Vicjebskas pilsētas policijas pārvalde
** Izglītības iestādes
*** Baltkrievijas Republikas Iekšlietu ministrijas akadēmija
*** Mogiļevas Iekšlietu ministrijas institūts
*** Iekšlietu ministrijas Vadītāju un speciālistu profesionālās pilnveides centrs
*** Minskas pilsētas kadetu koledža Nr. 1

## Dienesta pakāpes

## Skatīt arī
* Krievijas policija
* Ukrainas Nacionālā policija
* Milicija (policija)

## Atsauces

## Ārējās saites
Aleksanders Bā

**Aleksanders Hartmans Bā** (, dzimis ) ir dāņu futbolists, spēlē labās malas aizsarga pozīcijā, pārstāv Dānijas futbola izlasi. Kopš 2022. gada Bā pārstāv Portugāles Premjerlīgas komandu ''Benfica''.

Iepriekš Bā ir spēlējis Dānijas komandās ''Næsby'', ''HB Køge'' un ''SønderjyskE'', kā arī Čehijas komandā ''Slavia Prague''.

Dānijas futbola izlases rindās debitējis 2020. gadā. Pārstāvējis izlasi 2022. gada FIFA Pasaules kausā.

## Sasniegumi
**SønderjyskE**

* Dānijas kauss: 2019—20

**Slavia Prague**

* Čehijas 1. līga: 2020—21
* Čehijas kauss: 2020—21

**Benfica**

* Portugāles Premjerlīga: 2022—23
* Taça da Liga: 2024—25
* Supertaça Cândido de Oliveira: 2023

## Ārējās saites
Hanibals Medžbri

**Hanibals Medžbri** (; dzimis ) ir Tunisijas futbolists, spēlē pussarga pozīcijā, pārstāv Tunisijas futbola izlasi. Kopš 2024. gada Medžbri pārstāv Anglijas čempionāta komandu *[[Burnley FC|Burnley]]*.

''Manchester United'' kluba sistēmai pievienojies 2019. gadā, pārceļoties no *[[AS Monaco]]*. Anglijas Premjerlīgā debitējis 2021. gada maijā. 2022—23. gada sezonu pavadījis īrē Anglijas čempionāta komandā ''Birmingham City''.

Tunisijas futbola izlases rindās debitējis 2021. gadā. Pārstāvējis izlasi 2021. gada Āfrikas Nāciju kausā un 2022. gada FIFA Pasaules kausā.

## Ārējās saites
Komandantstunda

[thumb|Bruņota policija ievieš komandantstundu [Atlanta|Atlantā, Džordžijā, 2020. gadā]]
**Komandantstunda** jeb **policijas stunda** ir aizliegums personām bez atļaujas noteiktā diennakts laikā brīvi pārvietoties ārpus dzīvesvietas, lai ieviestu un uzturētu kārtību, samazinātu upuru skaitu ārkārtas stāvokļa laikā vai kara laikā.

## Vēsture
Lai ierobežotu iedzīvotāju sacelšanos, jau kopš viduslaikiem tika izmantota komandantstunda, tostarp Viljama I Iekarotāja laikā. Pirms ASV pilsoņu kara vairums dienvidu štatu noteica policijas stundu vergiem.

Pirmā un Otrā pasaules kara laikā tika ieviesta arī kara policijas stunda. Pirmā pasaules kara laikā, lai taupītu degvielu, Lielbritānijas Tirdzniecības padome ieviesa oficiālu policijas stundu, kas paredzēja, ka veikaliem un izklaides iestādēm līdz plkst. 22.30 ir jāizdzēš apgaismojums.

Saistībā ar Krievijas iebrukumu Ukrainā 2022. gada 24. februārī daudzos Ukrainas reģionos tika ieviesta policijas stunda, kas ierobežoja civiliedzīvotāju pārvietošanos nakts laikā bez īpašām atļaujām. Policijas stundas sākuma un beigu laiku noteica reģionālā padome katrā apgabalā atsevišķi. Piemēram, Kijivā tas tika noteikts no plkst. 22:00 līdz 7:00. Ja apdzīvotās vietas tika apšaudītas īpaši spēcīgi vai pastāvēja risks, ka pilsētās varētu iebrukt Krievijas karaspēks, policijas stundu pagarināja līdz pat vairākām dienām, piemēram, Kijivā no 15. līdz 17. martam.

## Skatīt vēl

* karastāvoklis
* Bumbu patvertne

## Atsauces

## Ārējās saites
Bumbu patvertne

[thumb|[Izraēlas bumbu patvertnes iekštelpas 2012. gadā]]
**Bumbu patvertnes** ir būves, kas paredzētas iedzīvotāju aizsardzībai pret ienaidnieka uzbrukumiem no gaisa (bombardēšanu). Daudzējādā ziņā tās ir līdzīgas bunkuriem, lai gan tās nav paredzētas aizsardzībai pret uzbrukumiem no zemes.

## Vēsture
Otrā pasaules kara laikā kā pretgaisa patvertnes tika izmantotas dažāda veida būves, piemēram, pagrabi. Pirmā pasaules kara laikā bombardēšanas uzlidojumu dēļ Apvienotajā Karalistē par patvertnēm tika pārbūvētas 80 īpaši pielāgotas Londonas metro stacijas.

## Latvijā
Aukstā kara gados Latvijas PSR tika uzbūvēts simtiem patvertņu, kur padomju nomenklatūrai, militārpersonām un iedzīvotājiem patverties kodolkara gadījumā. Pēc neatkarības atgūšanas valsts formāli rūpējās par šiem civilās aizsardzības objektiem, bet faktiski nekādi ieguldījumi un uzturēšana nenotika. 2008. gada krīzes laikā, lai ietaupītu līdzekļus, valdība atlikušajiem 300 bunkuriem atcēla civilās aizsardzības objekta statusu, ļaujot īpašniekiem ar tiem rīkoties pēc saviem ieskatiem. Vairums tika privatizēti, nojaukti, applūduši, sagruvuši vai tiek izmantoti citiem mērķiem, piemēram, kā rūpniecības cehs, noliktava vai muzejs. Gan Rīgas pilsētas, gan Latvijas valsts civilās aizsardzības plānos militāra apdraudējuma gadījumā uzsvars tiek likts uz iedzīvotāju apziņošanu un evakuāciju, nevis patvertnēm. Tātad – par vietu, kur droši sagaidīt evakuāciju, katram jāparūpējas pašam.

## Skatīt vēl

* Karastāvoklis
* Policijas stunda

## Atsauces

## Ārējās saites
Evakuācija

**Evakuācija** ir organizēta cilvēku, materiālo un kultūras vērtību pārvietošana drošās vietās, kā arī karaspēka izvešana un valsts iestāžu, sabiedrisko organizāciju un pat valdību pārcelšanās. Evakuāciju var izraisīt dažādi notikumi, tostarp dabas katastrofas, piemēram, viesuļvētras, zemestrīces, plūdi, meža ugunsgrēki, cunami un vulkānu izvirdumi. Tās var būt nepieciešamas arī, reaģējot uz cilvēka izraisītiem negadījumiem, piemēram, rūpnieciskām avārijām, ķīmisku vielu noplūdēm, kodolkatastrofām, teroristu uzbrukumiem un pilsoņu nemieriem. Dažos gadījumos evakuācija var būt nepieciešama arī ārkārtas medicīniskās situācijās, slimību uzliesmojumu gadījumos un citās ar veselību saistītās krīzēs.

Galvenais evakuācijas mērķis ir aizsargāt iedzīvotājus no iespējama kaitējuma, pārvietojot tos uz drošāku vietu, līdz draudi ir novērsti.

## Ārējās saites
Seradellas

**Seradellas** () ir tauriņziežu dzimtas ģints. Tās dabiskais izplatības areāls ir Makaronēzijā, Eirāzijā no Eiropas līdz Vidusjūrai un Irānai, Dienvidamerikā no Brazīlijas dienvidiem līdz Argentīnas ziemeļaustrumiem.

## Sugas
Ģintī ir oficiāli atzītas šādas sugas un dabiski sastopami hibrīdi:

* Sējas seradella (*Ornithopus sativus*) Brot. — Latvijā sastopams dārzbēglis,
* *Ornithopus* × *bardiei* Jeanj.
* *Ornithopus compressus* L.
* *Ornithopus micranthus* (Benth.) Arechav.
* *Ornithopus perpusillus* L.
* *Ornithopus pinnatus* (Mill.) Druce
* *Ornithopus uncinatus* Maire & Sam.

## Atsauces
Neapoles metropole

**Neapoles metropole** () ir Itālijas provinces līmeņa administratīvā iedalījuma vienība valsts vidusdaļā, Kampānijas reģionā. Lielākā pilsēta un administratīvais centrs ir Neapole, citas lielākās pilsētas ir Džuljāno in Kampānija, Torre del Greko, Pocuoli un Kazorija. Metropole administratīvi sīkāk dalās 92 komūnās; tajā ietilpst arī Iskijas, Kapri un Pročidas salas Tirēnu jūrā. Izveidota 2015. gada 1. janvārī, reorganizējot Neapoles provinci.

## Tūrisms
thumb|Pompeju pilsēta mūsdienās
Reģions ir ļoti piemērota vieta gan valsts, gan starptautiskajam tūrismam. Pompeji, atraktā romiešu pilsēta, kuru 79. gadā iznīcināja Vezuvs, ir viens no populārākajiem tūristu galamērķiem visā Itālijā. Arī trīs salas Neapoles līcī ir nozīmīgi ceļotāju galamērķi; Iskija, Pročida, daļa no Flegrīnu salām, un Kapri. Kopā tos sauc arī par Kampānijas arhipelāgu. Uz Kapri salas atrodas slavenā Zilā grota; alas iekšienē jūra šķiet izgaismota no dzīlēm, tai ir krāšņi zila krāsa, no tā arī tās nosaukums radies.

Sorento pussala (un tās galvenā pilsēta Sorento) jau sen ir bijusi populārs tūrisma galamērķis, tā ir labi pazīstama ar dzērienu — citronu liķieri Limončello un tās gleznainajām piekrastes klintīm. Piekraste ir bagāta ar villām, pilīm, sargu torņiem, baznīcām un Viko Ekvenses komūnas senajām lauku mājām.

## Sports
Populārākais sporta veids Neapoles metropolē ir futbols. Šis rajons bija viens no pirmajiem Dienviditālijā, kur cilvēki sāka nodarboties ar šo sporta veidu, kad angļu jūrnieki to atveda uz šejieni 1900. gadu sākumā. Provinces veiksmīgākais klubs pārliecinoši ir *[[SSC Napoli]]*, kas trīsreiz ir uzvarējis A Sērijā (Itālijas čempionātā) un izcīnījis UEFA kausu, kamēr klubā spēlēja slavenais argentīnietis Djego Maradona.

Pašlaik Itālijas līgās no provinces spēlē četri profesionāli futbola klubi; A sērijā spēlē *SSC Napoli*, savukārt *[[Itālijas futbola čempionāta C sērija|Lega Pro]]* provinci pārstāv *[[SS Ischia Isolaverde]]*, *[[SS Juve Stabia]]* un *[[AC Savoia]]*.

## Atsauces

## Ārējās saites

*
Ādas slimības

**Ādas slimības** jeb **dermatozes** ir cilvēka vai dzīvnieka ādas saslimšanas. Tās visbiežāk ir citu — iekšķīgu slimību komplikāciju radītas, retāk — izolētas ādas saslimšanas. Ādas saslimšana reizēm var būt vienīgā iekšķīgas slimības izpausme. Ādas slimības iedala strutainajās, sēnīšu, ādas tuberkulozē un zvīņu ēdē. Zinātni, kas pēta ādas slimības, sauc par dermatoloģiju.

## Slimības
Ādas tuberkuloze var izveidoties cilvēkiem, kas jau slimo ar kādu no iekšējo orgānu tuberkulozēm. To, tāpat kā lepru, izraisa attiecīgas mikobaktērijas.

Sastrutojumi rodas tad, ja organisma iekšienē ir kāds iekaisums, piemēram, bojāti zobi vai sastrutojušas mandeles. Ārstēšanu uzsāk, likvidējot infekcijas perēkli. Ādas strutainās slimības jeb piodermijas izraisa strutas radoši mikroorganismi.

Sēnīšu slimības jeb dermatomikozes, kuras izraisa patogēnās sēnes, var attīstīties uz ādas, matiem un nagiem. Tās iedala keratomikozēs jeb klijveida ēdēs, kas skar tikai raga kārtu, dermatofītijās, kas tieši ietekmē ādu, kandidamikozēs, kas var ieiet organismā dziļāk par ādu, un dziļajās dermatomikozēs, kas bojā ne tikai ādu, bet arī iekšējos orgānus.

Zvīņēdi var izraisīt traucējumi vielmaiņā, iekšējās sekrēcijas dziedzeru darbībā vai nervu sistēmā.

Ādas virusālās slimības izraisa vīrusi. Starp tām ir kārpas, smailās kondilomas, kontagiozais molusks jeb ūdeņainās kārpas.

Alerģiska un toksiska rakstura ādas saslimšanas veidojas attiecīgu vielu iekļūšanas organismā vai saskares ar ādu dēļ.

## Dermatoloģija Latvijā
Zinātniski ādas slimību pētījumi Latvijā sākās 1921. gadā, kad Latvijas Universitātē nodibināja ādas un veneroloģisko slimību katedru, ko kopš 1923. gada vadīja Pēteris Sniķers. 1950. gadā tā tika pārcelta uz Rīgas Medicīnas institūtu.

## Atsauces

## Ārējās saites
Itālijas Karaliste (1805—1814)

**Itālijas Karaliste** (itāļu: *Regno d'Italia vai Regno Italico*) bija valsts Ziemeļitālijā Napoleona I laikā (1805. gada 17. marts — 1814. gada 11. aprīlis).

Itālijas Karaliste tika dibināta 1805. gada 17. martā no Itālijas Republikas, kuru tobrīd vadīja Napoleons Bonaparts. Jaunizveidotajā Itālijas Karalistē Napoleonam tika piešķirts karaļa tituls, bet viņa padēlam Ežēnam de Boarnē — vicekaraļa tituls. Faktiski karaliste bija pakļauta Francijas impērijai, to izmantoja, lai iegūtu tai labvēlīgus resursus un kā atspēriena punktu pret Austrijas Impēriju.

Pēc Napoleona sakāves 1812. gada karā vicekaralis de Boarnē bija faktiskais Itālijas valdnieks, un 1813.—1814. gada kara laikā viņam bija cieši sakari ar Franciju. Taču līdz ar Parīzes miera noslēgšanu 1814. gadā un pirmskara robežu atjaunošanu Vīnes kongresā Itālijas Karaliste tika likvidēta.

## Ārējās saites

* ''Napitalia. The Eagle in Italy''  about the army of the Kingdom of Italy under Napoleon.
Palermo metropole

**Palermo metropole** (, ) ir Itālijas provinces līmeņa administratīvā iedalījuma vienība valsts dienvidos, Sicīlijas autonomajā reģionā. Izvietojusies salas ziemeļu krastā Tirēnu jūras krastā, tajā ietilpst arī Ustikas sala. Lielākā pilsēta un administratīvais centrs ir Palermo, citas lielākās pilsētas ir Bagērija, Monreāle, Karīni un Partiniko. Metropole administratīvi sīkāk dalās 82 komūnās. Izveidota 2015. gada 4. augustā, par metropoli reorganizējot Palermo provinci.

## Ārējās saites
Itālijas Republika (1802—1805)

**Itālijas Republika** (itāļu: *Repubblica Italiana*) bija īslaicīgs valsts veidojums Ziemeļitālijā (1802–1805), Francijas vasaļvalsts Napoleona laikā.

Republikas platība bija vairāk nekā 42 500 km², un tajā dzīvoja aptuveni 3,24 miljoni iedzīvotāju. Galvaspilsēta bija Milāna. Ekonomikas pamatā bija lauksaimniecība un lopkopība, kā arī mazās rūpniecības nozares, jo īpaši zīda ražošana.

Valdība veica vairākas reformas, kas bija līdzīgas Francijas reformām: izveidoja Nacionālo gvardi, Nacionālo žandarmēriju, Finanšu policiju, ieviesa metrisko sistēmu un plānoja ieviest vienotu valsts valūtu. Ar 1802. gada 13. maija dekrētu tika pieņemts valsts ģerbonis, tā paša gada 10. jūnijā tika parakstīts draudzības un tirdzniecības līgums ar Sanmarīno Republiku, 1803. gada 16. septembrī tika parakstīts konkordāts ar Svēto Krēslu.

1805. gadā, kad Napoleons Bonaparts kļuva par Francijas imperatoru, Itālijas Republika tika pārveidota par Itālijas Karalisti.

## Ārējās saites
Turīnas metropole

**Turīnas metropole** (, , ) ir Itālijas provinces līmeņa administratīvā iedalījuma vienība valsts ziemeļrietumos, Pjemontas reģionā. Rietumos robežojas ar Franciju. Tās administratīvais centrs un lielākā pilsēta ir Turīna. Metropole sīkāk iedalās 312 komūnās. Izveidota 2014. gada 8. aprīlī, par metropoli reorganizējot Turīnas provinci.

## Ārējās saites
Līvija

**Līvija** () ir pilsēta un municipalitāte Spānijā, daļa no Žironas provinces Katalonijas autonomajā apgabalā. Tās platība ir 12,84 km². Iedzīvotāju skaits ir 1428 (2018).

Kopš Pireneju miera laikiem tā ir bijusi Spānijas eksklāvs, jo no visām pusēm to aptver Francijas teritorija — Austrumpireneju departaments. Attālums līdz robežai ar Spāniju ir 1,6 km, bet līdz provinces administratīvajam centram — Žironas pilsētai ir 153 km.

2017. gadā notikušajā referendumā par Katalonijas neatkarību 561 no 591 balsīm, kas tika nodotas Līvijā, bija par neatkarību. Spānijas tiesas referendumu atzina par nelikumīgu, taču Spānijas policija neiejaucās, lai apturētu balsošanu pilsētā.

## Atsauces

## Ārējās saites
Venēcijas metropole

**Venēcijas metropole** () ir Itālijas provinces līmeņa administratīvā iedalījuma vienība valsts ziemeļaustrumos, Veneto reģionā pie Adrijas jūras. Tās administratīvais centrs un lielākā pilsēta ir Venēcija. Venēcijas metropole sīkāk iedalās 44 komūnās. Izveidota 2014. gada 8. aprīlī, par metropoli reorganizējot Venēcijas provinci.

## Ārējās saites
Hidrogrāfija

[thumbnail|upright=1.0|Baltijas jūras [batimetriskā karte. Tajā ir redzams jūras dziļums]]
**Hidrogrāfija** ir Zemes zinātnes nozare, kas nodarbojas ar okeānu, jūru, piekrastes zonu, ezeru un upju fizikālo lielumu mērīšanu un aprakstīšanu, kā arī ar to pārmaiņu prognozēšanu laika gaitā. Hidrogrāfijā nodarbojas arī ar navigācijas drošību, zinātnisko darbību ūdenī un ūdens vides aizsardzību.

## Ārējās saites
Romas Galvaspilsētas metropole

**Romas Galvaspilsētas metropole** () ir Itālijas provinces līmeņa administratīvā iedalījuma vienība valsts centrālajā daļā, Lacio reģionā. Rietumos to apskalo Tirēnu jūra. Metropoles administratīvais centrs un lielākā pilsēta ir Roma. Romas metropole sīkāk iedalās 121 komūnā. Izveidota 2014. gada 8. aprīlī, par metropoli reorganizējot Romas provinci.

## Ārējās saites
Redžo Kalabrijas metropole

**Redžo Kalabrijas metropole** () ir Itālijas provinces līmeņa administratīvā iedalījuma vienība valsts dienvidos, Kalabrijas reģionā. Tās lielākā pilsēta un administratīvais centrs ir Redžo Kalabrija, citas lielākās pilsētas ir Palmi, Džoija Tauro, Siderno un Taurianova. Metropole administratīvi sīkāk dalās 97 komūnās. Izveidota 2016. gada 7. augustā, par metropoli reorganizējot Redžo Kalabrijas provinci.

## Ārējās saites
Supolka

**"Supolka**" () ir 2020. gadā dibināta Latvijas baltkrievu apvienība. Tās galvenais mērķis ir atbalstīt baltkrievu un viņu ģimeņu intereses Latvijā, kā arī saliedēt baltkrievu un latviešu kultūru un sabiedrību, veicinot sakarus starp baltkrieviem un latviešiem.

"Supolka" rīko baltkrieviem un Baltkrievijai veltītus pasākumus. 2023. gada 9. augustā Rīgā apvienība rīkoja gājienu, atzīmējot gadadienu kopš viltotajām Baltkrievijas prezidenta vēlēšanām.

## Atsauces

## Ārējās saites
Vanagnadziņi

**Vanagnadziņi** () ir tauriņziežu dzimtas ģints. Tās dabiskais izplatības areāls ir vecajā pasaulē, taču dažas sugas ir izplatījušās arī citviet pasaulē.

Lai gan ģints latīniskais nosaukums ir "*Lotus*", lotusi, piemēram, riekstu lotoss, ir klasificēti citā ģintī — lotusu ģintī (*Nelumbo*). Abas šīs ģintis nav tuvi radniecīgas.

## Sugas
Ģintī ir klasificētas vairāk nekā 120 sugas, no kurām Latvijā ir sastopamas:

* Ragainais vanagnadziņš (*Lotus corniculatus*) L. s.str.
* Dūkstu vanagnadziņš (*Lotus uliginosus*) Schkuhr

## Atsauces
Krustiņsone

Krustiņsone var būt:

* Elga Krustiņsone;
* Elizabete Krustiņsone;
* Emīlija Krustiņsone;
* Marta Krustiņsone.
Vainadzītes

**Vainadzītes** () ir ģints tauriņziežu dzimtā, kuras dabiskais izplatības areāls ir Kanāriju salās un Eirāzijā — Eiropā no Vidusjūras līdz Turkmenistānai un Somālijas ziemeļos. Dažas klasifikācijas sistēmas daļu vainadzīšu sugu ir pārvietojušas uz *[[Securigera]]* ģinti, tādēļ, atkarībā no informācijas avota un autora, ģints sugu skaits var būt mainīgs — no 8 līdz 24.

## Sugas
Plašākās klasifikācijas sistēmas ģintī iekļauj šādas sugas:

* Mainīgā vainadzīte (*Coronilla varia*) L. — suga, kas no kultūras vai adventīvā ceļā ieviesusies Latvijas vietējā florā
* *Coronilla atlantica* (Boiss. & Reut.) Boiss.
* *Coronilla carinata* (Lassen) D.D.Sokoloff
* *Coronilla coronata* L.
* *Coronilla cretica* L.
* *Coronilla dura* (Cav.) Boiss.
* *Coronilla elegans* Pančić
* *Coronilla globosa* Lam.
* *Coronilla juncea* L.
* *Coronilla lassenii* D.D.Sokoloff
* *Coronilla libanotica* Boiss.
* *Coronilla minima* L.
* *Coronilla montserratii* P.Fraga & Rosselló
* *Coronilla orientalis* Mill.
* *Coronilla ramosissima* (Ball) Ball
* *Coronilla repanda* (Poir.) Guss.
* *Coronilla rostrata* Boiss. & Spruner
* *Coronilla scorpioides* (L.) W.D.J.Koch
* *Coronilla securidaca* L.
* *Coronilla somalensis* Thulin
* *Coronilla talaverae* Lahora & Sánchez-Gómez
* *Coronilla vaginalis* Lam.
* *Coronilla valentina* L.
* *Coronilla viminalis* Salisb.

## Atsauces
Gurugrāma

**Gurugrāma** (,  — "guru ciems"), līdz pārdēvēšanai 2016. gadā **Gurgāona**, ir Harjānas štata lielpilsēta Indijas ziemeļos. Tā atrodas Indas-Gangas līdzenumā, aptuveni 30 km uz dienvidrietumiem no Indijas galvaspilsētas Ņūdeli un kā tās pavadoņpilsēta ietilpst Deli Nacionālajā galvaspilsētas reģionā.
Tehnoloģiju centrs.

## Ārējās saites
Hetere Greiema

**Hetere Greiema** (, dzimusi ) ir amerikāņu aktrise.

Greiemas pirmā galvenā loma bija komēdijā *[[License to Drive]]* (1988), kurai sekoja loma krimināldrāmā "Aptieku kovbojs" (1989). 1991. gadā atveidojusi lomu seriāla "Tvinpīka" otrajā sezonā. Vēlāk piedalījusies filmās "Sešas atsvešināšanās pakāpes" (*Six Degrees of Separation*, 1993), *[[Swingers]]* (1996), "Naktis bugi stilā" (1997), *[[Lost in Space]]* (1998), "Dullais Boufingers" (*Bowfinger*, 1999), "Ostins Pauerss: Spiegs, kurš mani iz..." (1999), *[[Say It Isn't So]]* (2001), "No elles" (*From Hell*, 2001), "Nogalini mani maigi" (*Killing Me Softly*, 2002), "Bobijs" (2006), ''Mary'' (2006), "Paģiras" (2009), *[[At Any Price]]* (2012), "Paģiras 3" (2013) un "Ragi" (*Horns*, 2013). Greiemai bija arī lomas tādos seriālos kā "Dakterīši" (2004) un "Grēcīgā Kalifornija" (*Californication*, 2014).

## Ārējās saites
Frenks Landžella

**Frenks A. Landžella jaunākais** (, dzimis ) ir amerikāņu skatuves un ekrāna aktieris. Savas karjeras laikā saņēmis vairākus apbalvojumus, tai skaitā četras ''Tony'' balvas, *[[Drama Desk Award]]* balvu un Ekrāna aktieru ģildes balvu, kā arī nominēts Amerikas Kinoakadēmijas balvai, BAFTA kino balvai, ''Emmy'' balvai un divām Zelta globusa balvām.

Par Ričarda Niksona lomu Rona Hauarda biogrāfiskajā filmā "Frosts pret Niksonu" nominēts 81. Kinoakadēmijas balvai kategorijā "Labākais aktieris galvenajā lomā". Par šo pašu lomu pirms tam saņēmis arī *Tony* balvu. Piedalījies arī tādās filmās kā *[[Diary of a Mad Housewife]]* (1970), "Divpadsmit krēsli" (*The Twelve Chairs*, 1970), "Drakula" (*Dracula*, 1979), *[[Masters of the Universe]]* (1987), ''Dave'' (1993), "Juniors" (*Junior*, 1994), "Lolita" (*Lolita*, 1997), "Devītie vārti" (1999), "Arlabunakti un visu labu" (2005), "Supermens atgriežas" (2006), *[[Starting Out in the Evening]]* (2007), "Kaste" (2009), "Volstrīta: Nauda nekad neguļ" (2010), "Mīla un noslēpumi" (*All Good Things*, 2010), "Nezināmais" (2011), *[[Robot & Frank]]* (2012), "Izvēles diena" (2014), "Noass" (2014), "Kapteinis Fantastika" (2016) un *[[The Trial of the Chicago 7]]* (2020).

## Ārējās saites
Ko Itakura

**Ko Itakura** (, *Itakura Kō*, dzimis ) ir Japānas futbolists, spēlē aizsarga pozīcijā, pārstāv Japānas futbola izlasi. Kopš 2025. gada Itakura spēlē Nīderlandes *[[Eredivisie]]* komandā Amsterdamas "Ajax".

Iepriekš pārstāvējis Japānas komandas ''Kawasaki Frontale'' un ''Vegalta Sendai'', Anglijas komandu ''Manchester City'', Nīderlandes komandu ''FC Groningen'' un Vācijas komandas ''Schalke 04'' un Menhengladbahas "Borussia".

Japānas futbola izlases rindās debitējis 2019. gadā. Pārstāvējis izlasi 2022. gada FIFA Pasaules kausā.

## Sasniegumi
**Kawasaki Frontale**

* J1 League: 2017

**Vegalta Sendai**

* Emperor's Cup: 2018

**Schalke 04**

* Vācijas 2. Bundeslīga: 2021—22

## Ārējās saites
Ricu Doans

**Ricu Doans** (, *Dōan Ritsu,* dzimis ) ir Japānas futbolists, spēlē pussarga pozīcijā, pārstāv Japānas futbola izlasi. Kopš 2025. gada Doans spēlē Vācijas Bundeslīgas komandā Frankfurtes "Eintracht".

Iepriekš Doans ir pārstāvējis Japānas komandu ''Gamba Osaka'', Nīderlandes komandas ''FC Groningen'' un ''PSV Eindhoven'', kā arī Vācijas komandas ''Arminia Bielefeld'' un ''SC Freiburg''.

Japānas futbola izlases rindās debitējis 2018. gadā. Pārstāvējis izlasi 2020. gada vasaras olimpiskajās spēlēs un 2022. gada FIFA Pasaules kausā.

## Sasniegumi
**PSV Eindhoven**

* Nīderlandes kauss: 2021—22

## Ārējās saites
Sirimavo Bandaranaike

**Sirima Ratvate Diasa Bandaranaike** (, dzimusi , mirusi ), plašāk zināma kā **Sirimavo Bandaranaike**, bija Šrilankas politiķe un diplomāte. Viņa trīs termiņus bija Šrilankas premjerministre (1960—1965, 1970—1977, 1994—2000). 1960. gadā Bandaranaike kļuva par pirmo sievieti pasaulē, kas kļuvusi par premjerministri. No 1964. līdz 1994. gadam viņa vadīja Šrilankas brīvības partiju.

## Ārējās saites
Farīdābāda

thumb|Farīdābādu ar Deli savieno metro līnija (estakāde kreisajā pusē) un automaģistrāle (2015)
**Farīdābāda** (, , izrunā:[fəɾiːdɑːbɑːd]) ir lielākā Harjānas štata pilsēta Indijas ziemeļos. Tā atrodas Indas-Gangas līdzenumā, aptuveni 30 km uz dienvdiem no Indijas galvaspilsētas Ņūdeli un kā tās pavadoņpilsēta ietilpst Deli Nacionālajā galvaspilsētas reģionā.

## Vēsture
Pilsētu 1607. gadā dibināja šeihs Farīds, Mogulu imperatora Džahangira mantzinis, lai aizsargātu lielceļu no Deli uz Āgru. Pēc Indijas Republikas nodibināšanas tā atradās Pendžābas štatā, pēc tā sadalīšanas kopš 1966. gada  — Hārjanas štatā.

## Ārējās saites
Kaoru Mitoma

**Kaoru Mitoma** (, *Mitoma Kaoru*, dzimis ) ir Japānas futbolists, spēlē pussarga pozīcijā, pārstāv Japānas futbola izlasi. Kopš 2021. gada Mitoma pārstāv Anglijas Premjerlīgas komandu ''Brighton & Hove Albion''.

Iepriekš Mitoma ir spēlējis Japānas komandā *[[Kawasaki Frontale]]* un Beļģijas komandā *[[Royale Union Saint-Gilloise]]*.

Japānas futbola izlases rindās debitējis 2021. gadā. Pārstāvējis izlasi 2020. gada vasaras olimpiskajās spēlēs un 2022. gada FIFA Pasaules kausā.

## Sasniegumi
**Kawasaki Frontale**

* J1 League: 2020
* Emperor's Cup: 2020
* Japānas Superkauss: 2021

## Ārējās saites
Junja Ito

**Junja Ito** (, *Itō Jun'ya*, dzimis ) ir Japānas futbolists, spēlē uzbrucēja pozīcijā, pārstāv Japānas futbola izlasi. Kopš 2022. gada Ito spēlē Francijas 1. līgas komandā ''Reims''.

Iepriekš Ito ir spēlējis Japānas komandās ''Ventforet Kofu'' un ''Kashiwa Reysol'', kā arī Beļģijas komandā ''Genk''.

Japānas futbola izlases rindās debitējis 2017. gadā. Piedalījies 2022. gada FIFA Pasaules kausā.

## Sasniegumi
**Genk**

* Beļģijas Pirmā divīzija: 2018—19
* Beļģijas kauss: 2020—21
* Beļģijas Superkauss: 2019

## Ārējās saites
Andoni Iraola

**Andoni Iraola Sagarna** (, dzimis ) ir spāņu futbola treneris un bijušais futbolists. Spēlējis labās malas aizsarga pozīcijā, pārstāvējis Spānijas futbola izlasi. Kopš 2023. gada Iraola ir Anglijas Premjerlīgas komandas ''AFC Bournemouth'' galvenais treneris.

Savu lielāko daļu spēlētāja karjeras pavadījis Spānijas komandā Bilbao "Athletic", kuras rindās 12 sezonu laikā kopumā aizvadījis 510 mačus.

Spānijas futbola izlasi pārstāvējis no 2008. līdz 2011. gadam, aizvadot 7 mačus.

Savu trenera karjeru iesācis 2018. gadā, vadot Kipras Pirmās divīzijas komandu ''AEK Larnaca''. No 2020. līdz 2023. gadam vadījis ''Rayo Vallecano''. 2023. gadā kļuvis par ''AFC Bournemouth'' treneri.

## Sasniegumi

### Trenera karjera
**AEK Larnaca**

* Kipras Superkauss: 2018

## Ārējās saites
Andžs Postekoglu

**Angels "Andžs" Postekoglu** (, *Angelos Postekoglou*, dzimis ) ir Austrālijas futbola treneris un bijušais futbolists. Spēlējis aizsarga pozīcijā, pārstāvējis Austrālijas futbola izlasi. Kopš 2025. gada septembra līdz oktobrim bija Anglijas Premjerlīgas kluba Notingemas "Forest" galvenais treneris. No 2023. gada līdz 2025. gada jūnijam Postekoglu bija Anglijas Premjerlīgas komandas ''Tottenham Hotspur'' galvenais treneris.

Postekoglu ir dzimis Atēnās. Pēc Grieķijas militārā huntas apvērsuma viņš ar ģimeni 1970. gadā pārcēlās uz Austrāliju. Tur spēlējis ''South Melbourne'' un ''Western Suburbs'' komandās. Aizvadījis arī četrus mačus Austrālijas futbola izlases rindās.
## Trenera karjera
Pēc futbolista karjeras beigām kļuvis par treneri. Karjeras sākumā vadījis vairākas komandas Austrālijā. 2013. gadā kļuvis par Austrālijas izlases galveno treneri. Vadījis izlasi 2014. gada FIFA Pasaules kausā, kā arī aizvedis komandu līdz uzvarai 2015. gada Āzijas kausā. Ar *[[Yokohama F. Marinos]]* komandu 2019. gadā uzvarējis *[[J1 League]]* līgā Japānā. Vēlāk ieguvis piecas trofejas divu gaidu laikā, vadot Skotijas Premjerlīgas komandu ''Celtic''. 2023. gada vasarā kļuvis par Anglijas Premjerlīgas komandas ''Tottenham Hotspur'' galveno treneri.

Eiropas līgas uzvarētāju parādē Postekoglu atklāti stāstīja par atgriešanos trenera amatā nākamajā sezonā, norādot: "Visiem labākajiem TV seriāliem, trešā sezona ir labāka par otro sezonu." Tomēr 6. jūnijā, tieši divus gadus pēc iecelšanas amatā, Postekoglu tika atbrīvots no Totenhemas galvenā trenera amata.

2025. gada 9. septembrī Postekoglu tika apstiprināts par Anglijas kluba Notingemas "Forest" galveno treneri, parakstot ar klubu divu gadu līgumu.

Pēc zaudējuma mājās pret klubu Chelsea ar rezultātu 3:0 2025. gada 18. oktobrī "Forest" klubs paziņoja par Postekoglu atlaišanu tikai 18 minūtes pēc finālsvilpes, padarot viņu par īsāko laiku strādājušo treneri kluba vēsturē. Kluba īpašnieks Evangelos Marinakis jau bija atstājis savu sēdvietu stadionā, kad "Forest" zaudēja ar rezultātu 2:0. Postekoglu vadībā klubs neuzvarēja nevienā no savām 8 spēlēm, 2 reizes spēlējot neizšķirti un 6 reizes zaudējot. Viņa tikai 39 dienas ilgais laiks galvenā trenera amatā ir otrais īsākais Anglijas Premjerlīgas vēsturē; īsāks bija tikai Sema Elerdaisa 30 dienu ilgais darbs ar "Leeds United" komandu.

## Sasniegumi
### Trenera karjera
**Tottenham Hotspur F.C.**
* UEFA kauss: 2024–25
## Atsauces

## Ārējās saites
Henriks Radausks

**Henriks Radausks** (, dzimis 1910. gada 23. aprīlī Krakovā, Austroungārijā, miris 1970. gada 27. augustā Vašingtonā, ASV) bija lietuviešu dzejnieks.

## Biogrāfija
Radausks pavadīja bērnību Panevēžā. Pirmā pasaules kara gados viņa ģimene pārcēlās uz Novonikolajevsku (tagad Novosibirska), pēc kara atgriezās Lietuvā. Vītauta Dižā Universitātē Kauņā viņš studēja lietuviešu, vācu un krievu literatūru. 1935. gadā Lietuvā iznāca viņa pirmais dzejoļu krājums.

1944. gadā viņš devās bēgļu gaitās, 1949. gadā izceļoja uz ASV. Dzīves pēdējos gados viņš dzīvoja Vašingtonā un strādāja Kongresa bibliotēkā. ASV iznāca vēl trīs viņa dzejoļu krājumi. Pēc viņa nāves 1978. gadā iznāca atstāto dzejoļu apkopojums.

Sākot no 20. gadsimta 90. gadiem, Lietuvā izdoti vairāki viņa dzejas izdevumi. Dzejas izlases izdotas angļu un krievu valodā. Latviešu valodā H. Radauska darbus atdzejojis Pēters Brūveris.

## Bibliogrāfija

### Dzejoļu krājumi
* *Fontanas* (Strūklaka, 1935)
* *Strėlė danguje* (Bulta debesīs, 1950)
* *Žiemos daina* (Ziemas dziesma, 1955)
* *Žaibai ir vėjai* (Zibeņi un vēji, 1965)
* *Eilėraščiai 1965-1970* (Dzejoļi, 1965-1970). Chicago: V. Saulius, 1978.

### Dzeja citās valodās
* *Chimeras in the Tower* [angļu val.]. Atdz. Jonas Zdanys. Wesleyan University Press, 1986.
* *Ognem po nebesam = Ugnim ant debesų* [krievu val.]. Sast. un atdz. Anna Georgievna Gerasimova. Kaunas: Vytauto Didžiojo universitetas, 2016.

## Atsauces
Sojas

**Sojas** () ir tauriņziežu dzimtas ģints, kurā ir klasificētas aptuveni 15 sugas, tostarp ekonomiski nozīmīgā sarmatainā soja (*Glycine max*). Sojas dabiskais izplatības areāls ir Austrumāzijā, taču lielākā daļa sugu ir sastopamas tikai Austrālijā. Dažas sugas sniedzas no Austrālijas līdz Austrumāzijai (piemēram, *Glycine tomentella* un *Glycine tabacina*).

## Sugas
Ģintī ir atzītas šādas sugas:

* Sarmatainā soja (*Glycine max*) (L.) Merr.
* *Glycine albicans* Tindale & Craven
* *Glycine aphyonota* B.E.Pfeil
* *Glycine arenaria* Tindale
* *Glycine argyrea* Tindale
* *Glycine canescens* F.J.Herm.
* *Glycine clandestina* J.C.Wendl.
* *Glycine curvata* Tindale
* *Glycine cyrtoloba* Tindale
* *Glycine falcata* Benth.
* *Glycine gracei* B.E.Pfeil & Craven
* *Glycine hirticaulis* Tindale & Craven
* *Glycine lactovirens* Tindale & Craven
* *Glycine latifolia* (Benth.) C.Newell & Hymowitz
* *Glycine latrobeana* (Meissner) Benth.
* *Glycine microphylla* (Benth.) Tindale
* *Glycine montis-douglas* B.E.Pfeil & Craven
* *Glycine peratosa* B.E.Pfeil & Tindale
* *Glycine pescadrensis* Hayata
* *Glycine pindanica* Tindale & Craven
* *Glycine pullenii* B.E.Pfeil, Tindale & Craven
* *Glycine remota* M.D.Barrett & R.L.Barrett
* *Glycine rubiginosa* Tindale & B.E.Pfeil
* *Glycine soja* Sieb. & Zucc.
* *Glycine stenophita* B.E.Pfeil & Tindale
* *Glycine syndetika* B.E.Pfeil & Craven
* *Glycine tabacina* (Labill.) Benth.
* *Glycine tomentella* Hayata

## Atsauces
Dragošs Cerešs

**Dragošs Cerešs** (; dzimis 2004. gadā) ir Moldovas starptautiskais meistars šahā (2022).

## Biogrāfija
Dragošs Cerešs vairākkārt uzvarējis Moldovas jauniešu šaha čempionātos dažādās vecuma grupās: U10 (2014), U14 (2018) un U16 (2019). Pārstāvējis savu valsti Eiropas un Pasaules jauniešu šaha čempionātos dažādās vecuma grupās. 2019. gadā izcīnījis 2. vietu Eiropas skolu jauniešu šaha čempionātā U15 vecuma grupā.

2022. gadā uzvarējis Moldovas šaha čempionātā.

2023. gada augustā izcīnījis 3. vietu šaha festivāla *[[Rīgas Tehniskās universitātes Open|RTU Open 2023]]* "A" turnīrā.

Pārstāvējis Moldovas komandu Pasaules šaha olimpiādēs:
* 2022. gadā pie rezerves galdiņa 44. šaha olimpiādē Čennai (+5, =3, -1). Kopā ar Moldovas komandu šaja olimpiādē izcīnījis augsto 6. vietu kopvērtējumā.

Par panākumiem turnīros FIDE 2022. gadā Cerešam piešķīrusi starptautiskā meistara (IM) nosaukumu.

## Atsauces

## Ārējās saites
Blaktenes

**Blaktenes** () ir tauriņziežu dzimtas ģints. Tās dabiskais izplatības areāls ir mērenajā joslā Eirāzijā, Makaronēzijā, Ziemeļāfrikā līdz Mauritānijai, ziemeļaustrumu tropiskajā Āfrikā līdz Kenijai. Ģintī ir klasificētas vairāk nekā 80 sugas, no kurām dažas ir sastopamas arī Latvijā.

## Sugas
Ģintī ir atzītas šādas sugas (nepilns saraksts):

* Ložņu blaktene (*Ononis repens*) L.
* Tīruma blaktene (*Ononis arvensis*) L.
* *Ononis adenotricha* Boiss.
* *Ononis alba* Poir.
* *Ononis alopecuroides* L.,
* *Ononis angustissima* Lam.
* *Ononis antiquorum* L.
* *Ononis avellana* Pomel
* *Ononis baetica* Clemente
* *Ononis biflora* Desf.
* *Ononis cossoniana* Boiss. & Reut.
* *Ononis cristata* Mill.
* *Ononis euphrasiifolia* Desf.
* *Ononis fruticosa* L.
* *Ononis inermis* Pall.
* *Ononis mitissima* L.
* *Ononis natrix* L.
* *Ononis ornithopodioides* L.
* *Ononis pubescens* L.
* *Ononis pusilla* L.
* *Ononis reclinata* L.=
* *Ononis rotundifolia* L.
* *Ononis serrata* Forssk.
* *Ononis sicula* Guss.
* *Ononis speciosa* Lag.
* *Ononis spinosa* L.
* *Ononis subspicata* Lag.
* *Ononis tridentata* L.
* *Ononis vaginalis* Vahl
* *Ononis variegata* L.
* *Ononis viscosa* L.

## Atsauces
Agridžento brīvais pašvaldību konsorcijs

**Agridžento brīvais pašvaldību konsorcijs** () ir Itālijas provinces līmeņa administratīvā iedalījuma vienība valsts dienvidrietumos, Sicīlijas autonomajā reģionā. Izvietojies salas dienvidrietumos Vidusjūras krastā pie Sicīlijas šauruma, administratīvi tajā ietilpa Pelagu salas. Konsorcija lielākā pilsēta un administratīvais centrs ir Agridžento, citas lielākās pilsētas — Šaka, Likata, Kanikati un Favāra. Izveidots 2015. gada 4. augustā, par pašvaldību konsorciju reorganizējot Agridžento provinci.

## Ārējās saites
Kaltanisetas brīvais pašvaldību konsorcijs

**Kaltanisetas brīvais pašvaldību konsorcijs** () ir Itālijas provinces līmeņa administratīvā iedalījuma vienība valsts dienvidrietumos, Sicīlijas autonomajā reģionā. Tās administratīvais centrs un lielākā pilsēta ir Kaltaniseta. Kaltanisetas konsorcijs sīkāk iedalās 22 komūnās. Izveidots 2015. gada 4. augustā, par pašvaldību konsorciju reorganizējot Kaltanisetas provinci.

## Ārējās saites
Sierāboliņi

**Sierāboliņi** () ir ģints tauriņziežu dzimtā. Sugu dabiskais izplatības areāls ir Kanāriju salās, Dienvideiropā, netropiskajā Āfrikā, Rietumāzijā un Vidusāzijā, Indijas subkontinentā un Austrālijā.

Ģintī ir klasificētas vairāk nekā 100 sugas, no kurām Latvijā ir konstatētas:

* Dzeltenais sierāboliņš (*Trigonella noëana*) Boiss.
* Zilais sierāboliņš (*Trigonella caerulea*) (L.) Ser.

## Atsauces
Ziepenītes

**Ziepenītes** () ir apjomīga ģints ziepenīšu dzimtā, kurai ir kosmopolītiska izplatība. Tajā ir klasificētas vairāk nekā 600 sugas, no kurām dažas ir sastopamas Latvijā.

## Klasifikācija
Ziepenīšu ģintī ir klasificētas šādas sugas (nepilns saraksts):

* Cekulainā ziepenīte (*Polygala comosa*)
* Parastā ziepenīte (*Polygala vulgaris*)
* Rūgtā ziepenīte (*Polygala amarella*)
* *Polygala africana*
* *Polygala alba*
* *Polygala alpestris*
* *Polygala amara*
* *Polygala ambigua*
* *Polygala boykinii*
* *Polygala calcarea*
* *Polygala cruciata*
* *Polygala curtissii*
* *Polygala helenae*
* *Polygala incarnata*
* *Polygala kuriensis*
* *Polygala lewtonii*
* *Polygala lutea*
* *Polygala myrtifolia*
* *Polygala nana*
* *Polygala poaya*
* *Polygala quitensis*
* *Polygala sanguinea*
* *Polygala senega*
* *Polygala serpyllifolia*
* *Polygala sinisica*
* *Polygala smallii*
* *Polygala tenuifolia*

## Galerija

Attēls:Polygala alba (26982131654).jpg|*Polygala alba*
Attēls:Polygala calcarea06.jpg|*Polygala calcarea* 
Attēls:Drumheads (Polygala cruciata) (6974666494).jpg|*Polygala cruciata*
Attēls:Bog Batchelors Button (5385569343).jpg|*Polygala lutea* 
Attēls:Polygala serpyllifolia.jpg|*Polygala serpyllifolia* 


## Atsauces
Narkokurjers

**"Narkokurjers"** () ir 2018. gada ASV krimināldrāmas filma, kuras režisors un galvenās lomas atveidotājs ir Klints Īstvuds. Pārējās lomas atveido Bredlijs Kūpers, Lorenss Fišbērns, Maikls Penja, Daiena Vīsta un Endijs Garsija. Filma balstīta uz 2014. gada *[[The New York Times]]* rakstu *The Sinaloa Cartel's 90-Year-Old Drug Mule*, kas vēstīja par Otrā pasaules kara veterānu Leo Šārpu, kurš kļuva par narkokurjeru.

Filma stāsta par vientuļo astoņdesmitgadīgo Ērlu Stounu, kurš uzņemas šofera darbu, pašam nezinot kļūstot par meksikāņu narkotiku karteļa kurjeru.

Filmas "Narkokurjers" pirmizrāde notika  un to izplatīja *[[Warner Bros. Pictures]]*. Latvijā filmas pirmizrāde notika . Filma guva pozitīvas kritiķu atsauksmes, kā arī bija finansiāli veiksmīga, nopelnot 174,8 miljonus ASV dolāru. Tīmekļa vietnē *[[Rotten Tomatoes]]* filmai ir 70% vērtējums.

## Atsauces

## Ārējās saites
Lucernas

**Lucernas** () ir ģints tauriņziežu dzimtā, kuras dabiskais izplatības areāls ir mērenajā un subtropiskajā Eirāzijā, kā arī no Ziemeļāfrikas līdz Mauritānijai, no Eritrejas līdz Dienvidāfrikai.

## Sugas
Ģintī ir klasificētas aptuveni 80 sugas, no kurām Latvijā ir konstatētas:

* Apiņu lucerna (*Medicago lupulina*) L.
* Arābijas lucerna (*Medicago arabica*) (L.) Huds.
* Sējas lucerna (*Medicago sativa*) L.
* Mainīgā lucerna (*Medicago x varia*) Martyn
* Mazā lucerna (*Medicago minima*) (L.) Bartal.
* Pieplakusī lucerna (*Medicago prostrata*) Jacq.
* Sirpjveida lucerna (*Medicago falcata*) L. s.l.
* Zobainā lucerna (*Medicago denticulata*) Willd.

## Atsauces
Irānas ostāni

**Irānas ostāni** (, *ostân*) ir Irānas administratīvā iedalījuma pirmais (augstākais) līmenis. Kopā ir 31 ostāns. Katram ostānam ir administratīvais centrs, kas tiek saukts par markazu (, *markaz*). 

## Vēsture
Pēdējās administratīvi teritoriālās izmaiņas notika 2010. gadā, kad izveidoja Elbursa ostāns, atdalot to no toreizējā Teherānas ostāna. Līdz 2004. gadam pastāvēja Horasānas ostāns, bet tad tas tika sadalīts trīs atsevišķos ostānos — Ziemeļhorasānas, Rezāvi Horasānas un Dienvidhorasānas ostānos.

## Ostāni

## Atsauces

## Ārējās saites
Sirakūzu brīvais pašvaldību konsorcijs

**Sirakūzu brīvais pašvaldību konsorcijs** (, ) ir Itālijas provinces līmeņa administratīvā iedalījuma vienība valsts dienvidrietumos, Sicīlijas autonomajā reģionā. Atrodas salas dienvidaustrumos Vidusjūras krastā. Tā administratīvais centrs un lielākā pilsēta bija Sirakūzas. Sirakūzu konsorcijs sīkāk iedalās 21 komūnās. Izveidots 2015. gada 4. augustā, par pašvaldību konsorciju reorganizējot Sirakūzu provinci.

## Ārējās saites
Veronika Monika Stūriška

**Veronika Monika Stūriška** (dzimusi ) ir  latviešu BMX riteņbraucēja, 2023. gada pasaules junioru čempione, 2024. gada pasaules U-23 čempione,  dalībniece.

## Karjera
2022. gada Pasaules čempionātā junioriem Nantē izcīnīja sudraba medaļu. 2022. gada sezonā uzvarējusi BMX pasaules kausa sezonas kopvērtējumā U23 vecuma grupā. Atzīta par 2022. gada labāko riteņbraucēju Latvijā.

2023. gada augustā Glāzgovā izcīnīja zelta medaļu Pasaules čempionātā junioriem.

2024. gada maijā Rokhilā uzvarēja Pasaules čempionātā U-23 grupā. Tā paša gada jūnijā Veronā kļuva arī par Eiropas U-23 čempioni.  Parīzē ceturtdaļfināla braucienos ar 19 punktiem ieņēma 18. vietu un kvalificējās "pēdējās iespējas" braucienam. Tajā distances sākumā izvirzījās trešajā vietā, bet piedzīvoja kritienu un finišēja pēdējā vietā, kopvērtējumā ieņemot 20. vietu.

## Atsauces

## Ārējās saites

* https://www.instagram.com/veronikasturiska/
5. Kinoakadēmijas balva

**5. Kinoakadēmijas balvas ceremonija** norisinājās  Losandželosas viesnīcā *Ambassador Hotel*. Balvas pasniedza Kino mākslas un zinātnes akadēmija filmām, kas izdotas laika posmā no  līdz . Ceremoniju vadīja Konrāds Naidžels. Volts Disnejs ceremonijai speciāli izveidoja animācijas īsfilmu *[[Parade of the Award Nominees]]*.

Filma *[[Grand Hotel]]* ieguva balvu kategorijā "Labākā filma", kas bija tās vienīgā nominācija. Šī ir pirmā no piecām filmām, kas ieguvusi balvu šajā kategorijā un nebija nominēta kategorijā "Labākais režisors", pārējās filmas ir "Deizijas kundzes šoferis" (*Driving Miss Daisy*), "Argo", "Ceļvedis" un *[[CODA]]*; un trešā filma no septiņām bez nominācijas scenārija kategorijās.

Šajā ceremonijā pirmo reizi ieviesa īsfilmu kategorijas, starp kurām kategorijas "Labākā īsfilma, animācija" balvas ieguvēja *[[Flowers and Trees]]* kļuva par pirmo krāsaino filmu, kas ieguvusi Oskaru.

"Labāka aktiera" kategorijas balsojumā bija neizšķirts, kas ir unikāls gadījums Kinoakadēmijas vēsturē, tādēļ balvu pasniedza diviem aktieriem. Iegūstot balvu kategorijā "Labākais aktieris" par lomu filmā *[[The Champ]]*, kā arī atveidojot galveno lomu filmā *Grand Hotel*, Volless Bīrijs ir līdz šim vienīgais aktieris, kurš ir atveidojis galveno lomu filmā, kas apbalvota "Labākās filmas" kategorijā, bet aktierspēles kategorijā balvu saņēmis par citu filmu, vienas ceremonijas ietvaros.

## Balvu saņēmēji
* "Labākā filma" — *[[Grand Hotel]]*
* "Labākais režisors" — Frenks Borzeigijs par filmu "Slikta meitene" (*Bad Girl*)
* "Labākais aktieris":
** Fredriks Mārčs par doktora Džekila un mistera Haida lomu filmā *[[Dr. Jekyll and Mr. Hyde (1931. gada filma)|Dr. Jekyll and Mr. Hyde]]*
** Volless Bīrijs par Čempja lomu filmā *[[The Champ]]*
* "Labākā aktrise" — Helēna Heisa par Madelēnas Klodo lomu filmā *[[The Sin of Madelon Claudet]]*
* "Labākais literatūras oriģinālavots" — Frānsisa Meriona par scenāriju filmai *The Champ*
* "Labākā adaptācija" — Edvīns Dž. Bērks par scenāriju filmai "Slikta meitene" (*Bad Girl*) pēc Vinjas Delmāras tāda paša nosaukuma romāna un lugas motīviem
* "Labākais mākslinieka darbs" — Gordons Vailss par darbu filmā *[[Transatlantic]]*
* "Labākais operatora darbs" — Lī Gārmss par darbu filmā *[[Shanghai Express]]*
* "Labākā skaņas ieraksts" — *[[Paramount Pictures|Paramount Publix Studio Sound Department]]*
* "Labākā īsfilma, animācija" — *[[Flowers and Trees]]* (režisors Volts Disnejs, studijas *[[The Walt Disney Company|Walt Disney Productions]]*, *[[United Artists]]*)
* "Labākā īsfilma, komēdija" — *[[The Music Box]]* (režisors Hels Roučs)
* "Labākā īsfilma, novatorisms" — *[[Wrestling Swordfish]]* (režisors Maks Senets)

## Atsauces